《李伯纪丞相挽诗 其三》
宋代·赵令衿

气量吞云梦，风流冠习池。致君虽素定，济众未全釐。

傒望金瓯诏，俄摧玉树枝。天心殊莫晓，神物失扶持。

作者简介：（?—1158）宗室，号超然居士。赵德昭玄孙。徽宗大观二年中舍选。钦宗初为军器少监，言事忤旨，夺官。高宗绍兴间，以都官员外郎召，因请留张浚复罢。后知泉州，坐谤讪秦桧入狱，桧欲置之死，诬与张浚、李光等谋逆，会桧死，得免。复爵，授明州观察使，加庆远军承宣使。